**Zmena rozpočtu na rok 2019 rozpočtovým opatrením č.4**

**Komisia pre rozpočet , financie, správu a hospodárenie s majetkom mesta odporúča Mestskému zastupiteľstvu schváliť rozpočtové opatrenie č.4 podľa predloženého návrhu.**

Zmena rozpočtu vyplýva zo zmien v bežných príjmov, bežných výdavkov, kapitálových výdavkov a finančných operáciách príjmových.

* Bežné príjmy sa navyšujú o 60 128 Eur, t.j. na 9 201 806 Eur
* Bežné výdavky sa navyšujú o 55 804 Eur, t.j. 8 852 573 Eur
* Kapitálové výdavky sa ponižujú o 27 738 Eur, t.j. na 3 018 392 Eur
* Finančné operácie príjmové sa navyšujú o 3 140 Eur, t.j. na 1 547 965 Eur

Po zapracovaní navrhovaných zmien, ktoré boli prerokované primátorom mesta Námestovo bude bežný rozpočet prebytkový vo výške 349 233 Eur, kapitálový rozpočet schodkový vo výške 1 794 069 Eur

**Navrhované zmeny sa tykajú predovšetkým:**

* účelovo určených prostriedkov poskytnutých zo štátneho rozpočtu
* skutočnosti čerpania a plnenia rozpočtu k 30.06.2019
* zaradenia nových investícii

**Príjmová časť**

 **Bežné príjmy + 60 128 EUR**

1. *Zníženie* rozpočtovaných príjmov podľa ekonomickej klasifikácie na položke 13 rozpočtovej klasifikácie 133, program1 Bežné príjmy, podprogram 1.3. Daňové príjmy – dane za špecifické služby **– 45 000** **Eur t.j.na 0 Eur.** V zmysle zákona č. 329/2018 o poplatkoch za uloženie odpadov, prevádzkovateľ skládky je povinný odviesť poplatok do Environmentálneho fondu.
2. Úprava príjmov podľa ekonomickej klasifikácie na položke 312 rozpočtovej klasifikácie 300, program 1 Bežné príjmy, podprogram 1.5. Tuzemské bežné granty a transfery – Dotácia ÚPSVaR- §52a-MŠ o **+300Eur** t.j. na **500 Eur**, Dotácia na voľby a referendum o +**11 604 Eur t.j. na 15 104 Eur**, Dotácia na stravné o**+ 23 900 Eur t.j. na 26 000 Eur**, Dotácia pre matričný úrad **o 1 968Eur** t.j. na **13 775Eur**, Dotácia na lyžiarský kurz **-175Eur** t.j. na **10 025Eur.**
3. **Z**aradeni**e** príjmov podľa ekonomickej klasifikácie na položke 312 rozpočtovej klasifikácie 300, program 1 Bežné príjmy, podprogram 1.5. Tuzemské bežné granty a transfery -Dotácia na učebnic**e + 2 347Eur,** Dotácia na odchodné ZŠ Brehy **+ 2584Eur,** Dotácia na podporu zamestnanosti  +**16 000 Eur,** Dotácia na podporovanú činnosť ÚČKO DO ŽIVOTA mesta -II.etapa +**1 000Eur**, Dotácia na podporovanú činnosť Skatepark-dominanta nášho mesta **+ 600Eur,** Dotácia z Enviromentálneho fondu **+45 000 Eur**

V bode a), b),c) sa upravujú účelovo viazané príjmy na základe skutočnosti k 30.06.2019, tak v príjmovej ako aj vo výdavkovej časti.

 **Výdavková časť**

**Bežné výdavky + 55 804 EUR**

1. Zníženie rozpočtových výdavkov podľa ekonomickej klasifikácie *63 rozpočtovej klasifikácie 01.1.1., podprogram 1.5. Právne poradenstvo* v súvislosti so súd. sporom MŠ Bernolákova **o -5 000 Eur t.j. na 0 Eur**
2. Zvýšenie rozpočtových výdavkov podľa ekonomickej klasifikácie *63 rozpočtovej klasifikácie 01.1.1., podprogram 1.5. Manažment mesta*na províziu **+19 132 Eur t.j. na 19 432 Eur** . Zaradenie je na základe zmluvy o poskytovaní právnej pomoci a právnych služieb pri vyhratom súdnom spore.
3. Zvýšenie rozpočtových výdavkov podľa ekonomickej klasifikácie 64 rozpočtovej klasifikácie 01.1.1, podprogram 14.1.Správa mesta na odstupné v zmysle zákona o + **1 793 Eur** t.j. na **26 093 Eur**

Krytie - ekonomická klasifikácia rozpočtovej klasifikácie *11, program1 Bežné príjmy, podprogram 1.1. Daňové príjmy – dane z príjmov, dane z majetku*

1. Zvýšenie účelovo viazaných rozpočtových výdavkov podľa ekonomickej klasifikácie 63 rozpočtovej klasifikácie 01.1.1, podprogram 1.6. Voľby a referendum o **+10 145 Eur t.j. na 13 645 Eur**

Krytie - ekonomická klasifikácia rozpočtovej klasifikácie 312, podprogram 1.5. Tuzemské bežné granty a transfery

1. Zvýšenie rozpočtových výdavkov podľa ekonomickej klasifikácie 61 rozpočtovej klasifikácie 03.1.0, podprogram 5.6. Mestská polícia **+ 2370 Eur t.j. na 60 990 Eur**, ekonomická klasifikácia 62  +**820 Eur t.j. na 21 337Eur**, ekonomická klasifikácia 63 **+ 2 550 Eur t.j. na 16 140 Eur** na *náklady nového zamestnanca mestskej polície od septembra 2019.*
2. Zvýšenie rozpočtových výdavkov podľa ekonomickej klasifikácie 63 rozpočtovej klasifikácie 03.2.0, podprogram 5.1 Ochrana pred požiarmi **+ 2 800 Eur t.j.na 8 400Eur** na servis Iveca, údržbu čerpadiel, pohonné hmoty, zásahová obuv. Navýšenie je na žiadosť DHZ v Námestove.

Krytie - ekonomická klasifikácia rozpočtovej klasifikácie 11*, program1 Bežné príjmy podprogram 1.1. Daňové príjmy – dane z príjmov, dane z majetku*

1. Zaradenie rozpočtových výdavkov podľa ekonomickej klasifikácie 6 rozpočtovej klasifikácie 06.2.0, , podprogram 13.4. Aktivačné práce **+ 16 000Eur**

 Krytie - ekonomická klasifikácia rozpočtovej klasifikácie 312, podprogram 1.5. Tuzemské bežné granty a transfery

ch) Zaradenie rozpočtových výdavkov podľa ekonomickej klasifikácie 63 rozpočtovej klasifikácie 06.2.0, podprogram 16.4. Vybavenie pre občanov **+ 10 080 Eur** na jednoduché pozemkové úpravy v lokalite Brehy, Vojenské.

Krytie - ekonomická klasifikácia rozpočtovej klasifikácie 11*, program1 Bežné príjmy podprogram 1.1. Daňové príjmy – dane z príjmov, dane z majetku*

1. Zaradenie rozpočtových výdavkov podľa ekonomickej klasifikácie 63 rozpočtovej klasifikácie 08.4.0, podprogram 16.4. Správa a údržba zelene **+ 1000 Eur** na podporovanú činnosť ÚČKO DO ŽIVOTA mesta -II.etapa, **+ 600Eur** na podporovanú činnosť Skatepark-dominanta nášho mesta.
2. Presun bežných výdavkov na vybavenie jedálne pre ZŠ Komenského bez rozpočtovej klasifikácie o – **13 150 Eur** na kapitálové výdavky
3. Zaradenie výdavkov pre ZŠ Komenského na stravné + **6 800Eur**, príspevok na stravné **+ 528Eur**, výdavky na učebnice + **1 032Eur**, vratka za dopravné **+ 244 Eur**, vratka za lyžiarsky kurz **+175Eur**
4. Zaradenie bežných výdavkov pre ZŠ Brehy na učebnice +**1 315Eur**, na učebné pomôcky **+83Eur**, na refundáciu odchodného +**2 584Eur**, na stravné **+5 001Eur**, príspevok na stravné **+ 291 Eur**, vratka na dopravné **+20 Eur**.
5. Úprava výdavkov na opravu strešnej krytiny v pavilóne „E“ ZŠ Brehy o -**11 409Eur t.j. na 77 800 Eur** na základe skutočnosti k 30.06.2019

Krytie - ekonomická klasifikácia rozpočtovej klasifikácie 312, podprogram 1.5. Tuzemské bežné granty a transfery

**Kapitálové výdavky -27 738 EUR**

1. Zaradenie rozpočtových výdavkov podľa ekonomickej klasifikácie 71, rozpočtovej klasifikácie 04.5.1, podprogram 11.3. Výstavba a rekonštrukcia chodníkov navypracovanie projektovej dokumentácie: Slanická 1, Slanická2 , teréne schody medzi ulicami Ľ. Štúra a Mlynská vo výške ***5 172 Eur na základe zmluvy o dielo s DAQE Slovakia s.r.o***
2. Navýšenie rozpočtových výdavkov podľa ekonomickej klasifikácie 71, rozpočtovej klasifikácie 04.5.1, podprogram 11.3. Výstavba a rekonštrukcia chodníkov v zmysle zmluvy o dielo č. 01/07/2019 na „Rekonštrukciu chodníka ul. Štefánikova od kostola po Lidl, rekonštrukcia chodníka pri Dome kultúry“ o +***11 000Eur*** *t.j****. na 66 416Eur***
3. Zníženie rozpočtových výdavkov podľa ekonomickej klasifikácie 71, rozpočtovej klasifikácie 05.1.0, podprogram 6.1. Nakladanie s odpadmi na základe kúpnej zmluvy č.2406/2019 s MEVA-SK, s.r.o. o **-89 060 Eur** t.j. **na 80 940Eur**
4. Zaradenie rozpočtových výdavkov podľa ekonomickej klasifikácie 71 rozpočtovej klasifikácie 01.6.2., podprogram 12.2. Prostredie pre život na vypracovanie pasportu Zelene spolu s vypracovaním dokumentu starostlivosti o dreviny pre mesto Námestovo. Zaradenie je na základe cenovej ponuky HRDLIČKA-SLOVAKIA s.r.o vo výške **25 000 Eur** .
5. Zaradenie rozpočtových výdavkov podľa ekonomickej klasifikácie 71 rozpočtovej klasifikácie 06.2.0, podprogram 16.4. Vybavenie pre občanov na odvodnenie poľnej cesty Brehy vo výške **7 000Eur**.
6. *Presun z bežných výdavkov na kapitálové výdavky na obstaranie prevádzkových strojov ZŠS bez rozpočtovej klasifikácie* ***13 150Eur***

**Finančné operácie príjmové + 3 140 EUR**

Zapojenie účelových finančných prostriedkov nevyčerpaných v predchádzajúcom roku z darov a zo  ŠR pre ZŚ Komenského vo výške **3 120Eur** a ZŠ Brehy vo výške **20Eur.**